Filem Baik Punya Cilok - Wikipedia

# Filem Baik Punya Cilok

### From Wikipedia

Baik Punya Cilok
Pengarah | Afdlin Shauki
Pengarang | Afdlin Shauki (cerita & lakon layar)
Pelakon | Afdlin Shauki Hans Isaac AC Mizal Awie
Penerbit | Gayatri Su-Lin Pillai
Pengedar | Tayangan Unggul Sdn Bhd
Mula Tayangan | 22 Disember 2005
Bahasa | Bahasa Melayu
IMDb | -
filemkita | Rujukan filemkita

Filem Baik Punya Cilok mengisahkan lima sahabat iaitu Aben, Bob, Jerry, Wak dan Leman yang berpakat untuk merompak Tauke Wong, tauke pajak gadai bagi mendapatkan kembali keronsang nenek Wak yang digadaikannya ketika berkahwin dengan isterinya dulu. Pelbagai peristiwa lucu terjadi semasa mereka melakukan perancangan untuk mendapatkan keronsang itu semula.

Filem ini mengejutkan banyak pihak kerana kutipan tayangan selama seminggu mencecah RM1 juta.

## [Sunting] Ringkasan

AWAS: Jalan cerita dan/atau perincian pengakhiran berikut!

Kisah lucu 4 orang sahabat, ABEN (Afdlin Shauki), BOB (Awie), JERRY (Hans Isaac) dan WAK (AC Mizal) yang berpakat untuk merompak Tauke Wong, seorang tauke kedai pajak, bagi mendapatkan kembali kerongsang nenek Wak yang telah dipajakkan ketika Wak mahu mengahwini Nazatul. Menyedari nilainya begitu tinggi, Tauke Wong tidak mahu menjualkan kembali kerongsang tersebut, lalu menaikkan harga bunganya berganda. Wak tidak mampu membayarnya.

Dalam keadaan yang terdesak, 4 sahabat itu merancang untuk merompak Tauke Wong, hanya kerana untuk mendapatkan kembali kerongsang tersebut… lagaknya seperti Robin Hood abad baru. Leman mendesak agar mereka mengajar Tauke Wong dengan merompak apa sahaja barang yang ada di kedai pajak itu. Sahabat yang lain tidak bersetuju dengan ide Leman kerana mereka sebenarnya bukanlah pencuri dan jauh di sudut hati, mereka sebetulnya takut dengan akibat yang bakal menimpa. Namun, Leman kemudiannya telah menarik diri di saat akhir.

Rancangan harus diteruskan dan persiapan rapi diatur. Setelah melakukan beberapa siri latihan, perbincangan dan strategi, akhirnya hari yang ditunggu-tunggu pun tiba bagi membuktikan kejantanan mereka. Tanpa diduga, kejutan telah menanti mereka di kedai Tauke Wong. Kedai tersebut telahpun dirompak oleh orang lain! Lebih malang lagi mereka berempat yang terpalit lumpurnya. Dengan sarung kaki wanita sebagai topeng dan timun serta terung yang dibalut bagi menampakkan seperti senjata, mereka telah ditahan polis ketika di kedai Tauke Wong, atas cubaan merompak. Hanya Jerry yang terlepas kerana berada di dalam kereta yang bakal mereka gunakan untuk melarikan diri. Kawan-kawan yang berada di lokap mula mencurigai Jerry. Ini kerana Jerry mempunyai beban hutang akibat suka berjudi. Namun begitu, Jerry jugalah harapan kawan-kawannya untuk membuktikan yang mereka tidak bersalah dan seterusnya mendapatkan kembali kerongsang nenek Wak.

## [Sunting] Pelakon

1. Afdlin Shauki
2. Hans Isaac
3. AC Mizal
4. Awie
5. Patrick Teoh
6. Harun Salim Bachik
7. Carmen Soo
8. Harith Iskandar
9. Ida Nerina
10. Riezman Khuzaimi
11. Nadia Mustaffa
12. Din Bramboi

## [Sunting] Pengarah

1. Afdlin Shauki

Diperolehi daripada "http://ms.wikipedia.org../../../f/i/l/Filem_Baik_Punya_Cilok_292d.html"

Kategori: Filem Malaysia tahun 2005

##### Views

- Rencana
- Perbincangan
- Semakan terkini

##### Cari